**Falkonera**, (grego: *Φαλκονέρα*) ou **Gerakoulia** (Γερακούλια) é unha pequena illa grega deshabitada no suroeste do mar Exeo, entre a illa de Milos e o Peloponeso. Aínda que fóra do Golfo Sarónico, en xeral inclúese entre as Illas Sarónicas.

Xeografía
---------

Falkonera atópase no Mar de Mirtos, é administrada como parte da Unidade periférica das illas, que forma parte do municipio de Spetses.. As illas máis próximas son Antimilos 30 quilómetros ao leste, Velopoula 38 km ao noroeste e Milos 42 km ao oeste. Spetses atópase a 78 km ao noroeste e o Peloponeso 70 km ao oeste. O illote marca a cima dun macizo tectónico con dirección ONO-ESE, que separa a conca do Mar de Mirtos ao norte da conca de Creta, ao sur.

No leste da illa está o cabo chamado *Panaghia ton revmaton* (Παναγιά των Ρευμάτων), que significa "Virxe das correntes", e no que hai un faro que foi destruído polos alemáns en 1941 e reconstruído logo da segunda guerra mundial. O punto máis alto da illa é de 183 metros sobre o nivel do mar.

Situada no cruzamento das rutas de navegación O Pireo-Chania e Cabo Malea-Esmirna, considérase un perigo para a navegación debido ás fortes correntes circundantes.

Historia
--------

O nome "Falkonera" deriva do italiano "Falconeria", que significa "lugar dos falcóns". Este é tamén o significado do nome grego alternativo, Gerakoulia.

Durante a revolución grega, a illa serviu como punto de unión dos escuadróns de Andreas Miaoulis e Dimitrios Sachtouris antes da campaña de Milos.

Na madrugada do 8 de decembro de 1966, o transbordador *SS Heraklion*, no camiño da Chania ao Pireo, afundiuse fronte á costa de Falkonera, como resultado perdéronse 217 vidas, 47 superviventes chegaron a Falkonera. Coñecido como o "naufraxio de Falkonera", considérase un dos peores accidentes marítimos da historia grega.

Falkonera forma parte da rede Natura 2000 co código de GR3000011, xunto coas illas próximas deshabitadas de Velopoula e Ananes. a illa ten dúas zonas de vexetación, unha zona da costa tolerante ao sal e unha zona fora do alcance de néboa salina do tipo denominada *phrygana* en Grecia, e máis en xeral *garriga*.

Referencias
-----------

1. ↑  Noted by P. Nomikou, D. Papanikolaou, M. Alexandri, "Submarine volcanoes along the Aegean Volcanic Arc", in *Tectonophysics*, 2012 (inglés)
2. 1 2  "NISIS FALKONERA". Marine World Database. Arquivado dende o orixinal o 10 de abril de 2013. Consultado o 17 de marzo de 2013.
3. ↑  Gordon, Thomas (1844). *History of the Greek revolution* (2 ed.). W. Blackwood. p. 209. Consultado o 17 de marzo de 2013.
4. ↑  Norman Hooke (May 1997). *Maritime casualties, 1963-1996*. LLP. p. 272. ISBN 978-1-85978-110-4. Consultado o 14 March 2013.
5. ↑  Papapostolou, A. (December 10, 2010). "Falkonera Shipwreck’s 44th Anniversary". *Greek Reporter*. Consultado o 17 March 2013. Yesterday, December 8th, marked the 44th anniversary of one of the worst maritime accidents in Greece, widely known as "Falkonera Shipwreck".
6. ↑  Natura 2000 GR3000011[*Ligazón morta*]
7. ↑  Biological character of Falkonera and associated islands.

Véxase tamén
------------

* Outras illas gregas

### Ligazóns externas

|  |  |
| --- | --- |
|  | Wikimedia Commons ten máis contidos multimedia na categoría:  ***Falkonera Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q1394410
* GeoNames: 262517
* OSM: 547046

 |